Csongrád Város Polgármesterétől

Száma: Önk/53-2/2024.

Témafelelős: Bedő Tamás

**E l ő t e r j e s z t é s**

**Csongrád Városi Önkormányzat Képviselő-testülete**

**2024. február 28-i ülésére**

Tárgy: Konzorciumi együttműködési megállapodás jóváhagyása „Köznevelési Infrastruktúra fejlesztése” pályázathoz

**Tisztelt Képviselő-testület!**

A Hódmezővásárhelyi Tankerületi Központ a TOP\_Plusz-3.3.3-23 „Köznevelési Infrastruktúra fejlesztése” pályázat keretében a Csongrádi Batsányi János Gimnázium és a Csongrád-Bokrosi Általános Iskola vonatkozásában támogatási kérelem benyújtását tervezi. Az érintett intézmények pályázatát kizárólag a fenntartó nyújthatja be, de tekintve, hogy az ingatlan tulajdonjoga a Csongrád Városi Önkormányzaté, ezért a pályázathoz konzorciumi megállapodás aláírása szükséges.

A pályázat benyújtásához a pályázat mellékletét képező együttműködési megállapodás elégséges. A pályázat nyertessége esetén egy újabb kibővített tartalmú konzorciumi megállapodást fogok a T. Képviselő-testület elé terjeszteni.

Kérem az előterjesztés megtárgyalását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testület megtárgyalta és elfogadja a „Konzorciumi együttműködési megállapodás jóváhagyása „Köznevelési Infrastruktúra fejlesztése” pályázathoz” szóló előterjesztést és felhatalmazza a polgármestert az együttműködési megállapodás aláírására.

Határidő: 2024. február 28.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Hódmezővásárhelyi Tankerületi Központ
3. Irattár

Bedő Tamás

polgármester